
ACORD 191/2006, DE 7 DE JUNY, DEL PLE DEL CONSELL DE

 L’AUDIOVISUAL DE CATALUNYA

Expedient núm. 08/A/2006. Sol·licitud d’informe en relació amb l’autorització d’un negoci jurídic de transmissió d’accions de la societat Ona Catalana, SA.
1. El Govern de la Generalitat de Catalunya ha tramès a aquest Consell mitjançant escrit (registre entrada 877/2006) del conseller primer, la sol·licitud presentada, el 19 de desembre de 2005, davant la Direcció General de Mitjans i Serveis de Difusió Audiovisuals, per la societat Ona Catalana, SA, en la qual demana l’autorització administrativa d’un negoci jurídic de transmissió d’accions .

2. Amb la sol·licitud esmentada s’adjunta la documentació presentada per la societat sol·licitant. Posteriorment es va sol·licitar a la Direcció General de Mitjans i Serveis de Difusió Audiovisual documentació complementària.

3. El 3 de gener de 2006 va entrar en vigor la Llei 22/2005, de 29 de novembre, de la comunicació audiovisual de Catalunya (LCA). En virtut del que disposa la lletra a  de l’apartat 1 de la disposició transitòria cinquena, els expedients administratius ja iniciats a l’entrada que en vigor de la llei,  els ha de continuar tramitant  la unitat administrativa que correspongui, fins que es resolguin. Així l’apartat 2 de l’esmentada disposició estableix que pel que fa a la normativa aplicable, els procediments s’han de continuar tramitant d’acord amb el procediment originàriament establert fins que es produeixi l’adequació al que estableix la Llei 22/2005. 

4. Per tant, la tramitació de l’expedient que ens ocupa correspon a la Direcció General de Mitjans i Serveis de Difusió Audiovisual, i, amb caràcter previ a la Resolució que es dicti, i d’acord amb el que estableix lletra c de l’article 10 de la Llei 2/2000, de 4 de maig, del Consell de l’Audiovisual de Catalunya, aquest ha d’emetre un informe,  preceptiu i vinculant sobre els expedients de modificació del capital social d’empreses titulars de concessions per a la gestió d’emissores de radiodifusió sonora i de televisió.
DE CONFORMITAT amb el que disposen la lletra c de l’article 10 de la Llei 2/2000, de 4 de maig, del Consell de l’Audiovisual de Catalunya modificada mitjançant la Llei 31/2002, de 30 de desembre, de mesures fiscals, administratives i de l’ordre social, per la Llei 3/2004, de 28 de juny , i els apartats 4 i 6 de l’article 31 de l’Estatut orgànic i de funcionament del Consell de l’Audiovisual de Catalunya.

Per tot l’exposat el Ple del Consell de l’Audiovisual de Catalunya, l’adopció dels següents

ACORDS

1. Aprovar l’informe relatiu a la sol·licitud presentada per Ona Catalana, SA (Expedient 08/A/2006), davant de la Direcció General de Mitjans i Serveis de Difusió Audiovisuals relativa a un negoci jurídic de transmissió d’ accions, a l’efecte del que estableix la lletra c de l’article 10 de la Llei 2/2000, de 4 de maig, i la disposició transitòria cinquena Llei 22/2005, de 29 de desembre, de la comunicació audiovisual de Catalunya .
2. Notificar aquest Acord al Govern de la Generalitat.

Barcelona, 7 de juny de 2006

Josep M. Carbonell i Abelló



Antoni Bayona Rocamora

President





Conseller secretari

